**TEHNIČNI POGOJI IZVEDBE**

**Predmet javnega naročila je:**

**Sanacija ozkega grla na železniški progi Divača - Koper**

Sanacija ozkega grla na železniški progi Divača - Koper zajema:

1. faza: izgradnja 1,2 km drugega tira železniške proge med postajo Koper tovorna in območjem napajalne postaje Dekani
2. faza: obnova obstoječega tira železniške proge med postajo Koper tovorna in območjem napajalne postaje Dekani

Zgrajeni odsek 1,2 km tira na območju ENP Dekani se s kretnico naveže na obstoječi tir.

1. **Predmet razpisanih del so naslednja dela:**

**A: Dela, za katera se bo obračun del vršil na osnovi enotnih cen po dejansko**

**izvedenih količinah, zajemajo:**

**1. faza:**

* prestavitev SVTK vodov in naprav;
* zemeljska dela s predobremenilnim nasipom;
* vodnogospodarske ureditve;
* dostopne poti in deviacije;
* melioracije;
* prestavitve komunalnih vodov;
* zgornji ustroj in tirne naprave;
* vozna mreža;
* SVTK vodi in naprave – gradbeni del;
* krajinska ureditev;

**2. faza:**

* zamenjava zgornjega ustroja obstoječega tira;
* ureditev vencev hodnikov mostu in prepusta;
* ureditev vozne mreže;
* ureditev SVTK vodov in naprav;
* postavitev ograje za zaščito pred hrupom;

**B: Dela, za katera se bo obračun del vršil po načelu “ključ v roke” zajemajo:**

**B.1 Most čez Rižano** v km 27+252,663, vodnogospodarske ureditve, hortikultura;

**B.2 Podvoz P1** pod železniško progo v km 26+840, cesta P1, obvozi P1, črpališče ČP1, prestavitev fekalnega kolektorja Kemiplas – Dekani, hortikultura, rušenje obstoječega objekta, začasna prestavitev SVTK vodov;

**B.3 Podvoz P2** pod železniško progo v km 27+368,368, keson KP2, cesta P2, obvozi P2, črpališče ČP2, prestavitev vodovoda, hortikultura, rušenje obstoječega objekta, začasna prestavitev SVTK vodov.

**B.4 SVTK naprave:**

SVTK vodi in naprave – elektro in strojni del;

**B.5 Prestavitev stebra daljnovoda**

**C: Ostali stroški:**

* Tehnologija železniškega prometa v času izvajanja del

Podrobnejši opis razpisanih del in druge tehnične zahteve za pripravo ponudbe so razvidne iz ponudbenega predračuna, delov projektov PZR štev. projekta 3610/T, 3610/PO, 3610/C, 3610/R in PZI – štev. projekta 3640 in dokumenta Opis objekta in tehnični pogoji za izvedbo del.

## Kraj izvedbe

Kraj izvedbe je razviden iz projektov za razpis.

1. **PONUDNIKI MORAJO PRI IZDELAVI PONUDBE UPOŠTEVATI SLEDEČE** 
   1. **Predpisi ter dodatna opozorila**

Pri oddaji javnega naročila se bodo uporabljala predvsem določila naslednjih predpisov:

* Zakon o javnem naročanju (ZJN-2-UPB5)(Ur. list RS, št. 12/13, 19/14, 90/14),
* Zakon o pravnem varstvu v postopkih javnega naročanja /ZPVPJN/ (Ur. list RS, št. 43/11, 60/11, 63/13, 90/14),
* Obligacijski zakonik (OZ- UPB1) (Ur. list RS, št. 97/07, 30/10),
* Zakon o integriteti in preprečevanju korupcije (ZIntPK-UPB2) (Ur. list RS, št. 69/11),
* Zakon o železniškem prometu (ZZelP-UPB6) (Ur.list št. 11/11, 63/13)
* Zakon o varnosti v železniškem prometu (ZVZelP-UPB3) (Ur. list št. 56/13, 91/13)
* Zakon o graditvi objektov (ZGO-1-UPB1) (Ur.l. št. 102/04, 14/05, 92/05, 93/05, 111/05, 120/06, 126/07, 57/09, 108/09, 61/10, 20/11, 57/12, 110/13, 22/14, 19/15)
* vsi ostali predpisi, navedeni v dokumentu Opis objekta in tehnični pogoji za izvedbo del in
* vsi ostali veljavni predpisi s področja predmeta razpisanih del

ter vsa ostala veljavna zakonodaja s tega področja.

* 1. **Ponudbena cena**

Upošteva se, da je ponudnik pred pošiljanjem svoje ponudbe obiskal in natančno pregledal gradbišče in okolico, da se je predhodno seznanil z vsemi relevantnimi podatki, da se je seznanil z obstoječimi cestami in ostalimi prometnimi potmi, da je spoznal vse bistvene elemente, ki lahko vplivajo na organizacijo gradbišča (faznost del), da je preizkusil in kontroliral vse obstoječe vire za oskrbo s materialom ter vse ostale okoliščine, ki lahko vplivajo na izvedbo del, da se je seznanil z vsemi predpisi in zakoni glede plačila taks, davkov in drugih dajatev v Republiki Sloveniji, da je v celoti preučil dokumentacijo o oddaji del, da je prišel do vseh potrebnih podatkov, ki vplivajo na izvedbo del ter da je na podlagi vsega tega tudi oddal svojo ponudbo.

Cene v ponudbi morajo biti izražene v EUR brez DDV in morajo vključevati vse stroške izvajalca, ki so potrebni za izvedbo naročila (davki, morebitne carine, transportni in zavarovalni stroški, organizacija gradbišča, skladiščenje, prevozi oseb, materiala in opreme, potni stroški, dnevnice, terenski dodatek, stroški preskrbe in nastanitve delavcev, kilometrina, testiranja na sedežu ponudnika, naročnika ali zunanjih izvajalcih, morebitna dovoljenja, takse, prevajanje, svetovanja, materiali, predelave, in podobno). Naročnik naknadno ne bo priznaval nobenih stroškov, ki niso zajeti v ponudbeno ceno.

Ponudniki so pozvani da:

* za dela, navedena v točki A iz teh Tehničnih pogojev izvedbe predložijo ponudbo po načelu enotnih cen iz Ponudbenega predračuna,
* za dela, navedena v točki B iz teh Tehničnih pogojev izvedbe predložijo ponudbo po načelu ''Ključ v roke''.

Za dela, navedena v točki B iz teh Tehničnih pogojev izvedbe mora izvajalec izdelati PZI projektno dokumentacijo.

Pri pripravi ponudbe je ponudnik v točki B.4 teh Tehničnih pogojev izvedbe dolžan upoštevati, da bodo ponujene SVTK naprave navezane na obstoječi delujoč sistem SVTK naprav na žel. progi na postaji Koper – tovorna, zato morajo oprema in naprave novo zgrajenega tira ustrezati za priključitev na obstoječe delujoče signalno varnostne naprave.

Postaja Koper tovorna, glavna pristaniška postaja in postaja Koper potniška sta zavarovani z elektronsko signalno varnostno napravo ESTW L90 5, proizvajalca Thales Transportation Systems GmbH. Za zavarovanje novozgrajenega tira je predvidena dopolnitev obstoječe delujoče elektronske signalno varnostne naprave. Oprema in naprave predvidne za zavarovanje 1,2 km dolgega drugega tira železniške proge Divača - Koper, ki bo v funkciji glavnega tira postaje Koper tovorna morajo tako ustrezati za priključitev na obstoječo delujočo elektronsko signalno varnostno napravo, zato jo lahko izvede le prej navedeni izvajalec.

Ponudniki morajo zato za izvedbo predvidenih notranjih naprav na postaji Koper tovorna, glavni pristaniški postaji in postaja Koper potniška in zunanjih naprav za zavarovanje 1,2 km dolgega drugega tira železniške proge Divača - Koper, ki bo v funkciji glavnega tira postaje Koper tovorna, prestavitev APB 15 in za izvedbo vmesnih zavarovanj pridobiti ponudbo proizvajalca teh naprav Thales Transportation Systems GmbH, Thalesplatz 1, 71254 Ditzingen, Nemčija in jo priložiti v ponudbi oz. predračunu. Navedeni proizvajalec bo vsem ponudnikom podal enako ponudbo. Pridobljeno ponudbo proizvajalca Thales transportation Systems GmbH morajo ponudniki priložiti svoji ponudbi za izvedbo del pod točko B.4 po načelu »ključ v roke«, ki je sestavni del ponudbenega predračuna.

* za dela, navedena v točki C iz teh Tehničnih pogojev izvedbe bo obračun del potekal po dejansko izstavljenih računih Upravljavca javne železniške infrastrukture brez pribitka (vrednost, navedena v ponudbenem predračunu, je ocena naročnika in je ponudnik ne sme spreminjati).

Pri pripravi ponudbe je ponudnik dolžan predvideti takšno tehnologijo izvedbe del, da bodo vplivi in motnje železniškega prometa v času gradnje čim manjši, obenem pa ves čas gradnje zagotovljena varnost železniškega prometa ter zagotovljena varnost in zdravje pri izvajanju del na gradbišču.

Pri pripravi ponudbe mora ponudnik upoštevati organizacijo in uporabo takšne tehnologije izvedbe del, da bo upošteval najmanj naslednje omejitve glede zapor železniškega prometa:

* zapore prometa na železniški progi Divača – Koper je mogoče predvideti samo v času nedelj ali praznikov, ko je železniški promet najmanjši,
* najdaljša zapora prometa na železniški progi Divača – Koper lahko traja največ 12 ur,
* skladno z izdelano projektno dokumentacijo je za izvedbo predvidenih del potrebno 13 zapor železniškega prometa v trajanju 12 ur in ena zapora železniškega prometa v trajanju 6 ur. Zaradi velike obremenjenosti obstoječega tira železniške proge Divača – Koper, je izvajalec dolžan dela, za katere je potrebna zapora železniškega prometa (npr. vgradnja in izgradnja provizorijev, vgradnja in izgradnja kretnic ipd.), planirati in izvajati tako, da se v okviru ene zapore železniškega prometa izvede več (najmanj pa dve) tovrstnih del.

Ponudnik mora število, trajanje, termine in način izvedbe zapor, kot tudi druge potrebne ukrepe za zagotovitev varnosti železniškega prometa v času gradnje (spremembe in prilagoditve tehnoloških procesov dela na postaji Koper tovorna, uvedbe počasnih voženj, izklope vodov električne vozne mreže, ipd), dolžan pravočasno uskladiti z Upravljavcem javne železniške infrastrukture.

Trajanje zapore proge pomeni časovno razliko med trenutkom vpisa zapore proge v prometni dnevnik in trenutkom izpisa zapore proge v prometni dnevnik. V okviru trajanja zapore je potrebno predvideti čas potreben za omejitev in zavarovanje delovišča, prevoz tirne mehanizacije do mesta dela, pregled opravljenih del in izvedbo meritev, prevoz tirne mehanizacije do mesta gariranja, vklope in izklope napetosti v voznem vodu v postopkih vključevanja napetosti.

Ponudniki morajo v svojih ponudbah upoštevati, da bo poleg navedenih zapor železniškega odseka Koper – Divača, večkrat oviran promet na postaji Koper tovorna, tako v smislu uvedbe počasnih voženj, kot v smislu prepovedane vožnje na določenih tirih.

V primeru, ko se zahteva za izvedbo del, da ponudnik ponudi ceno po načelu ''Ključ v roke'', so količine, ki so podane v projektantskem popisu del, ki je del PZR, okvirne in informativne in razlike do dejanskih količin ne bodo osnova za uveljavljanje kakršnega koli doplačila pri oddaji del po načelu ''Ključ v roke''

V rekapitulaciji ponudbenega predračuna ponudnik prikaže skupno vrednost del po predračunu, kateri doda še 10% te vrednosti za nepredvidena dela (samo za dela iz postavke A). Ta postavka ponudbenega predračuna (nepredvidena dela) zajema nujna dela po zahtevah/odobritvi naročnika, ki predstavljajo več in manj ter druga nujna dela (predvidljiva nepredvidena dela) ki so nujna za doseganje zahtevane funkcionalnost izvedenih del in za katere se po ZJN -2 ne šteje, da so nepredvidljiva nepredvidena ali dodatna dela, za katere je skladno z zakonom potrebno izvesti poseben postopek oddaje naročila za izvedbo del.   
Nujna dela po zahtevah/odobritvi naročnika se obračunajo na osnovi enotnih cen pogodbenega predračuna. Če takšna dela niso zajeta v ponudbenem predračunu oziroma pogodbi, se takšna dela obračunajo po predhodno dogovorjenih enotnih ali skupnih cenah.

Za predmetna dela je izdelana projektna dokumentacija PGD in PZI (razen za dela navedena v točki B, za katera je obveza izvajalca izdelati PZI projektno dokumentacijo) in je izbranemu ponudniku osnova za izdelavo delavniške dokumentacije za vse aktivnosti, ki sodijo v sklop pogodbenih del (za elemente osnovne konstrukcije, opreme, tehnologije…).

Prepovedano je kakršnokoli spreminjanje objavljenega ponudbenega predračuna. V primeru ugotovitve neskladnosti postavk naročnika ter količin med popisom del in ponudbenim predračunom v ponudbi bo predmetna ponudba izločena.

Cene iz ponudbenega predračuna so fiksne do zaključka izvedbe predmeta naročila. Davek na dodano vrednost mora biti prikazan posebej, v skladu z obrazcem ponudbenega predračuna in nato zajet v končni ponudbeni vrednosti v obrazcu ponudbe oziroma ponudbenega predračuna.

Ponudba in izvajanje del, morajo biti v skladu z določili Splošnih pogojev gradbenih pogodb za gradbena in inženirska dela, ki jih načrtuje naročnik, FIDIC prva izdaja 1999. Ti Splošni pogoji gradbenih pogodb za gradbena in inženirska dela, ki jih načrtuje naročnik, so podvrženi spremembam in dodatkom prikazanim v razpisni dokumentaciji v posebnih pogojih za gradnjo.

Ponudbena cena mora vključevati:

* stroške izvedbe ukrepov v skladu z Zakonom o varnosti v železniškem prometu (Ur. list RS, št. 61/2007, 21/2010,36/201 - UPB1, 60/2011) in Pravilnikom o pogojih graditev gradbenih objektov in drugih objektov, saditev drevja ter postavljanja naprav varovalnem progovnem pasu in v varovalnem pasu ob industrijskem tiru (Ur. list SRS št. 2/1987 in [61/2007](http://www.uradni-list.si/1/objava.jsp?urlid=200761&stevilka=3295)-ZVZelP),
* stroške pridobitve vseh potrebnih dovoljenj skladno z veljavno zakonodajo ter s Pravilnikom o notranjem redu na železnici (Ur.l. RS št. 98/2001) mora izbrani izvajalec pred pričetkom izvedbe pridobiti Dovoljenje za opravljanje dela na železniškem območju ter nasloviti na pooblaščenega upravljavca Zahtevo za izdajo dovoljenja za opravljanje dela na železniškem območju,
* stroške del in storitev, ki izhajajo iz zahtev soglasij in projektnih pogojev pristojnih soglasodajalcev k projektni dokumentaciji PGD in gradbenemu dovoljenju ter smernic oz. mnenj nosilcev urejanja prostora k državnemu prostorskemu načrtu za izgradnjo 1,2 km dolgega drugega tira na delu od ENP Dekani do postaje Koper tovorna (Uredba o državnem lokacijskem načrtu za drugi tir železniške proge na odseku Divača - Koper je bila objavljena v Ur.l. RS št. 43/2005 in Uredba o spremembah in dopolnitvah Uredbe o državnem lokacijskem načrtu za drugi tir železniške proge na odseku Divača - Koper je bila objavljena v Ur.l. RS št. 59/14), kakor tudi vse stroške morebitnih škod zaradi neizvajanja del v skladu z izdanimi soglasji, mnenji in gradbenim dovoljenjem,
* stroške, vezane na izpolnjevanje zahtev Okoljevarstvenega soglasja,
* stroške za zaščito okolja v skladu z zakonodajo in podzakonskimi akti, prostorskimi plani in določili Uredbe o državnem lokacijskem načrtu za drugi tir železniške proge na odseku Divača - Koper (Ur.l. RS št. 43/2005) in Uredbe o spremembah in dopolnitvah Uredbe o državnem lokacijskem načrtu za drugi tir železniške proge na odseku Divača - Koper (Ur.l. RS št. 59/14), ki določajo monitoringe med gradnjo in ostale obveze izvajalca pred in med gradnjo,
* stroške izdelave enotnega elaborata tehnologije železniškega prometa za ves čas izvajanja del, ki so predmet sklenjene pogodbe in ga predati kot sestavni del tehnološkega elaborata izvedbe vseh pogodbenih del. V elaboratu tehnologije železniškega prometa morajo biti prikazane vse potrebne zapore železniškega prometa in drugi potrebni ukrepi (spremembe in prilagoditve tehnoloških procesov dela na postaji Koper tovorna, uvedbe počasnih voženj, izklopi vodov električne vozne mreže, prestavitve in preureditve SV in TK vodov in naprav, vmesna zavarovanja, ipd.) za zagotovitev čim manjših motenj železniškega prometa ter zagotovitev varnosti železniškega prometa ves čas gradnje. Stroške usklajevanja rešitev v elaboratu tehnologije železniškega prometa z ustreznimi službami Upravljavca železniške proge Divača – Koper in postaje Koper tovorna, ter stroške pridobitve njihovega soglasja na elaborat,
* stroške, nastale v zvezi z zahtevami predpisov o varstvu pri delu,
* stroške za pripravo, označevanje in zavarovanje gradbišča,
* stroške za vse ukrepe, ki so potrebni za brezhiben potek organizacije dela, vključno z dostopnimi potmi,
* stroške prestavitev in ureditev komunalno-energetske infrastrukture in naprav (NN, SN in VN vodi, vodovod, TK vodi, javna razsvetljava, javna kanalizacija….), če bo ponudnik začasno prestavljal ali kakorkoli drugače poškodoval obstoječo ter začasno postavljeno komunalno-energetsko infrastrukturo in naprave, kar vključuje vse stroške izvedenih meritev, pregledov, preizkusov, posnetkov in pridobivanja ustreznih potrdil, atestov in certifikatov ter vse stroške priprave in transporta materiala za kompletno izvedene prestavitve in ureditve komunalno – energetske infrastrukture in naprav, kakor tudi vse stroške ogledov, zakoličb in nadzora pristojnih upravljalcev posameznih vodov,
* stroške zavarovanja in varovanja gradbenih jam oziroma prostora celotnega gradbišča pred dotoki vode (črpanje, odvodnjavanje),
* zaradi gradnje v varovalnem pasu železnice, mora izvajalec v svoji ceni upoštevati tudi varovanje železniških objektov in naprav,
* vse stroške ukrepov za varovanje in zaščito okolja v času gradnje,
* stroške ureditev okolja oziroma vzpostavitev v prvotno urejeno stanje. Pred pričetkom del mora Izvajalec izvesti posnetek ničelnega stanja okolja in evidentirati stanje obstoječe cestne in komunalno – energetske infrastrukture ter zagotoviti nemoteno obratovanje vseh infrastrukturnih naprav. Za preprečitev oz. sanacijo poškodb zaradi vibracij na objekte je Izvajalec dolžan: pred pričetkom gradnje določiti območja, kjer so pričakovani vplivi vibracij na objekte in izdelati posnetek ničelnega stanja,
* ocenjeno škodo na državnih in občinskih cestah zaradi povečanega prometa in to pred izdajo uporabnega dovoljenja,
* stroške izvedbe in vzdrževanja dostopnih in gradbiščnih poti (vključno s stroški pridobitve vseh potrebnih soglasij in dovoljenj) ter stroške začasne uporabe zemljišč za dostopne poti, vključno s stroški povrnitve zemljišč in obstoječih poti oziroma cest v prvotno stanje po končani gradnji,
* stroške izdelave elaboratov za izvedbo prometnih zapor, stroški pridobivanja ustreznih soglasij in dovoljenj, kot tudi vsi stroški izdelave in vzdrževanja prometnih zapor, obvozov, gradbenih in drugih priključkov ter drugih ukrepov za normalno odvijanje prometa,
* stroške izvedbe vseh izvajalčevih tekočih kontrol kvalitete, vključno z vmesnimi in končnimi poročili, vse v smislu dokazovanja kvalitete izvedenih del,
* stroške preiskav za pridobitev atestov, preskušanje in za preiskave tehnologije,
* stroške testiranj na sedežu ponudnika, naročnika ali zunanjih izvajalcev,
* vse stroške izdelave zahtevanih vzorcev,
* stroške potrebnih merjenj opravljenih količin in kontrolnih merjenj,
* prevozne stroške in stroške bivanja prevzemnih organov za prevzem in testiranje v proizvodnih obratih proizvajalca,
* stroške dobave in vgradnje materiala, naprav in opreme, pritrdilnega in drobnega materiala, ki so potrebne za izvedbo del skladno z razpisno in projektno dokumentacijo,
* stroške, ki niso posebej predvideni v posameznih postavkah ponudbenega oziroma pogodbenega predračuna in so potrebni za izvedbo posameznih del, tako, da izvajalec nima pravice zahtevati nikakršnega doplačila na ponudbeno ceno za posamezno postavko,
* stroške za odlagališče humusa in ureditev le-tega,
* v ceni za izvedbo kamnite posteljice, zasipov objektov, komunalnih vodov in drenaž, ter za izvedbo tamponov in tirne grede itd., je potrebno upoštevati tudi dobavo teh materialov s prevozom. Enako velja tudi za materiale za izvedbo nasipov,
* v ceni za izvedbo zasipov je potrebno upoštevati kamniti material,
* v ceni za izvedbo izkopov vgradljivega, nevgradljivega in odvečnega materijala (tudi predobremenilni nasip) je ponudnik dolžan izbrati deponijo po lastnem izboru ter vkalkulirati vse stroške z izkopom, nakladanjem, transportne stroške (relacija izkop – odlog, deponija materijala, oziroma ponovno vgrajevanje vgradljivega materiala), stroške razkladanja ter celokupne stroške urejanje deponije (izdelava projektne dokumentacije ter pridobivanje soglasij in dovoljenj, priprava deponije, razgrinjanje in vgrajevanje deponiranega materijala, ureditev odvodnjavanja ter končna ureditev deponije ipd.) za vgradnjo materijala v raščenem stanju, kar vključuje tudi morebitno odškodnino za deponiranje materijala,
* vsi izkopi, nasipi, zasipi in transporti materiala se obračunavajo v m3 raščenega terena,
* v ceni demontaže obstoječih materialov in naprav je ponudnik dolžan upoštevati tudi stroške pakiranja in dostave demontiranih materialov in opreme v skladišče naročnika,
* pri rušenju, rezkanju in deponiranju gradbenega materiala mora ponudnik upoštevati določila Uredbe o ravnanju z odpadki, ki nastanejo pri gradbenih delih (Ur.L. RS št. 34/08), Uredbe o ravnanju z odpadki, ki vsebujejo azbest (Ur.L. RS št. 34/08) ter Uredbe o odpadkih (Ur.L. RS št.; 103/2011) in stroške povezne s tem vkalkulirati v ponudbi, prav tako tudi stroške za izdelavo poročila o ravnanju z odpadki v skladu z Uredbo,
* stroške sodelovanja geologa – geomehanika ter spremljave izgradnje,
* stroške ukrepov za zagotovitev stabilnosti objektov in gradbene jame za celotno fazo gradnje,
* stroške izdelave delavniške dokumentacije za vse aktivnosti, ki sodijo v sklop pogodbenih del (za elemente osnovne konstrukcije, opreme, tehnologije …),
* stroške izvedbe tehničnih pregledov opravljenih izvajalskih del,
* stroške vmesnih in finalnih čiščenj,
* stroške dostave potrebnih rezervnih delov,
* stroške izvedbe potrebnega šolanja naročnika,
* stroške izdelave elaborata sprememb podatkov o omrežjih in objektih gospodarske javne infrastrukture, vključno z vpisom v kataster gospodarske javne infrastrukture v skladu s Pravilnikom o vsebini in načinu vodenja zbirke podatkov o dejanski rabi prostora (Ur. l. RS, št. 9/04),
* stroške sprotne izdelave projekta izvedenih del (PID) v skladu z določili Pravilnika o projektni dokumentaciji (Ur. l. RS, št. 55/08) v pisni in digitalni obliki (Word, Excel in AutoCad v dwg formatu),
* stroške izdelave naslednje dokumentacije:
* dokazilo o zanesljivosti objekta,
* poročilo o izvedenih delih v skladu s Pravilnikom o načinu označevanja javnih cest in o evidencah o javnih cestah in objektih na njih, po navodilih v zvezi s predajo poročil o izvedenih delih (<http://www.dc.gov.si/si/delovna_področja/ceste/bcp> obrazci predaja izvedenih del),
* geodetski načrt novega stanja zemljišča po končani gradnji v skladu z geodetskimi predpisi kot topografsko-katastrski načrt, ki ga izdela pooblaščeni geodet,
* navodil za vzdrževanje in obratovanje objekta,
* če je predmet tehničnega pregleda objekt z vplivi na okolje mora biti navodilom za vzdrževanje in obratovanje objekta priložen tudi program prvih meritev obratovalnega monitoringa, kadar so takšne meritve predpisane,
* izbrani ponudnik mora naročniku zagotoviti v uporabo dva (2) osebna avtomobila – s petimi sedeži, ki ne smeta biti starejša od dveh let in morata imeti vgrajeno klimatsko napravo – za čas izvajanja celotnega projekta »Sanacija ozkega grla na železniški progi Divača - Koper«. Izbrani ponudnik je dolžan skrbeti za tehnično brezhibnost in registracijo vozil v času izvajanja omenjenega projekta,
* vse ponudbene postavke predstavljajo dobavo in montažo z vsemi zunanjimi in notranjimi transporti, ne glede na to, če v popisih to ni eksplicitno naveden,
* ter vse stroške, vezane na izpolnjevanje zahtev dokumenta Opis del in tehnični pogoji za izvedbo del in vse ostale stroške za uspešno izpolnitev pogodbe.